Lögreglunni á Akranesi barst sérkennileg tilkynning á mánudag . Íbúi í einu af nýju hverfunum í bænum bar sig illa yfir lykt sem hann taldi vera gubbulykt og bærist inn í íbúðina . Grunaði hann að lyktin ætti upptök hjá óreglusömum nágranna . Er lögregla kom á vettvang og kannaði málið kom í ljós að ekki var um ælulykt að ræða . Framkvæmdir stóðu yfir á næstu lóð og var lyktin af mó eða jarðvegi . Reyndist hún nokkuð sterk í haustblíðunni , enda hitastigið í kringum tíu gráðurnar á Skaganum eins og víðar um land á mánudaginn .